**Mario Gómez García** (s. 10. heinäkuuta 1985 Riedlingen, Baden-Württembergin osavaltio, Länsi-Saksa) on saksalainen entinen jalkapalloilija. Hänen viimeiseksi seurakseen jäi saksalainen VfB Stuttgart. Pelipaikaltaan Gómez oli hyökkääjä.

Seurajoukkueura
---------------

### VfB Stuttgart (2004–2009)

VfB Stuttgartin junioriakatemiaan vuonna 2001 siirtynyt Gómez debytoi Stuttgartin edustusjoukkueessa 9. maaliskuuta 2004 Mestarien liigan ottelussa Chelseaa vastaan ja Bundesliigassa saman vuoden toukokuussa ottelussa Hamburger SV:tä vastaan.

Läpimurtokaudellaan 2006–2007 Gómez teki 14 maalia 25 pääsarjaottelussa ja voitti Stuttgartin riveissä Saksan mestaruuden. Kauden jälkeen hänet valittiin Saksan vuoden jalkapalloilijaksi ensimmäisenä Stuttgartin pelaajana vuoden 1988 jälkeen, jolloin Stuttgartia edustanut Jürgen Klinsmann voitti palkinnon.

### FC Bayern München (2009–2013)

Kauden 2008–2009 jälkeen Gómez siirtyi FC Bayern Müncheniin neljän vuoden sopimuksella. Gómezista tuli kautta aikojen kallein Bundesliigassa siirtynyt pelaaja 30 miljoonan euron siirtokorvauksella, jonka Bayern maksoi Gómezista Stuttgartille. Aiempi ennätyssumma oli maksettu Owen Hargreavesista, joka siirtyi Manchester Unitediin Bayern Münchenistä kesällä 2007. Gómez voitti ensimmäisellä kaudellaan Bayernissa Bundesliigan mestaruuden.

Gómez oli kaudella 2010–2011 28 maalillaan Bundesliigan kauden paras maalintekijä.

Bayern München tiedotti 4. huhtikuuta 2012 tehneensä Gómezin kanssa vuoteen 2016 ulottuvan jatkosopimuksen.

Gómezin ottelumäärä kaudella 2012–2013 Bayern Münchenissa oli huomattavasti aiempia kausia pienempi. Ennen kauden alkua hänen nilkkansa leikattiin, ja joukkueen päävalmentaja Jupp Heynckes siirsi kauden aikana yhä enemmän vastuuta uudelle kärkihyökkääjälle Mario Mandžukićille, jonka Bayern oli hankkinut edellisenä kesänä Wolfsburgista. Gómez voitti kaudella 2012–2013 Bayernin riveissä Bundesliigan, Mestarien liigan ja Saksan cupin.

### Fiorentina ja Beşiktaş (2013–2016)

Italialainen ACF Fiorentina tiedotti 8. heinäkuuta 2013 hankkineensa Gómezin neljävuotisella sopimuksella. Siirtosumman kerrottiin olevan noin 20 miljoonaa euroa. Gómez kärsi ensimmäisellä kaudellaan Fiorentinassa useista loukkaantumisista, lopulta pelaten vain yhdeksän pääsarjaottelua, joissa hän teki kolme maalia.

Gómez oli kauden 2014–2015 Italian cupin paras maalintekijä yhdessä Udinesea edustaneen Antonio Di Natalen kanssa, kummankin tehdessä turnauksessa neljä maalia.

Gómez siirtyi 30. heinäkuuta 2015 vuoden pituisella lainasopimuksella Turkin Superliigan Beşiktaşiin. Lainasopimukseen kuului myös osto-optio. Gómez voitti Beşiktaşissa Turkin mestaruuden ja oli myös Turkin Superliigan paras maalintekijä 26 maalillaan. Hyvästä kaudesta huolimatta Gómez kertoi 20. heinäkuuta 2016 jättävänsä Beşiktaşin muutamaa päivää aiemmin Turkissa tapahtuneen vallankaappausyrityksen vuoksi.

### VfL Wolfsburg (2016–2018)

17. elokuuta 2016 Gómez siirtyi Saksan Bundesliigan VfL Wolfsburgiin kolmen vuoden sopimuksella.

### Paluu Stuttgartiin ja uran päätös (2018–2020)

Saksan Bundesliigaan kaudeksi 2017–2018 takaisin noussut VfB Stuttgart tiedotti 22. joulukuuta 2017 Gómezin siirtyvän takaisin Stuttgartiin vuoteen 2020 asti ulottuvalla sopimuksella. Siirtosummaksi kerrottiin noin kolme miljoonaa euroa.

Bundesliigakauden 2018–2019 päätteeksi Stuttgart putosi 2. Bundesliigaan. Gómez teki viimeisellä kaudellaan 2019–2020 2. Bundesliigassa 23 ottelussa 7 maalia, ja Stuttgart nousi takaisin Bundesliigaan. Kauden päätyttyä Gómez kertoi lopettavansa uransa.

Maajoukkueura
-------------

Espanjalaisen isänsä ja saksalaisen äitinsä vuoksi Gómezilla oli mahdollisuus edustaa maajoukkuetasolla joko Espanjaa tai Saksaa. Hän debytoi Saksan maajoukkueessa 7. helmikuuta 2007 Sveitsiä vastaan tehden heti myös maalin. 

EM-kisoissa 2012 Gómez oli Saksan paras maalitekijä kolmella osumallaan. Gómez oli Joachim Löwin ykkösvaihtoehto kärkeen, vaikka joukkueessa mukana oli myös Saksan maajoukkuehistorian paras maalintekijä Miroslav Klose. Portugalia vastaan Gómez puski tyylikkäästi pallon Rui Patrícion selän taaksen, kun pelikellossa oli 72 minuuttia. Maali jäi ottelun ainoaksi. Myös Hollantia vastaan Saksa oli Gómezin maalien varassa, kun hän viimeisteli ensimmäisen jakson aikana kahdesti ja Saksa voitti lopulta 2–1-luvuin. Tanskaa vastaan Gómez jatkoi Saksan avauskokoonpanossa ja syötti Lukas Podolskin tekemän 1–0-maalin. Puolivälierään Kreikkaa vastaan Saksa lähti rajusti muuttuneella hyökkäyksellä ja Gómez aloitti ottelun penkiltä, tullen 80 minuutin kohdalla kentälle. Välieräotteluun Italiaa vastaan Gómez palasi avaukseen, mutta Löw vaihtoi hänet Kloseen ottelun puoliajalla.

Gómez palasi arvokisoissa Saksan maajoukkueeseen vuoden 2016 EM-kisoissa. Turnauksessa kahdella maalillaan hän nousi Saksan kaikkien aikojen parhaaksi maalintekijäksi EM-kisoissa.

MM-kisoissa 2018 Gómez pelasi kaksi ottelua. Kisojen päätyttyä Gómez päätti maajoukkueuransa.

Saavutukset
-----------

### Seurajoukkue

###### VfB Stuttgart

* Bundesliiga: 2006–2007

###### FC Bayern München

* Bundesliiga: 2009–2010, 2012–2013
* Mestarien liiga: 2012–2013
* Saksan cup: 2009–2010, 2012–2013
* DFL-Supercup: 2010, 2012

###### Beşiktaş J.K.

* Turkin Superliiga: 2015–2016

### Maajoukkue

* Hopeaa: Jalkapallon Euroopan-mestaruuskilpailut 2012
* Pronssia: Jalkapallon maailmanmestaruuskilpailut 2010

### Henkilökohtainen

* Saksan vuoden jalkapalloilija: 2007
* Bundesliigan kauden paras maalintekijä: 2010–2011
* Jalkapallon Euroopan-mestaruuskilpailuiden paras maalintekijä: 2012
* Turkin Superliigan paras maalintekijä: 2015–2016
* Saksan cupin paras maalintekijä: 2007–2008, 2012–2013
* Italian cupin paras maalintekijä: 2014–2015

Lähteet
-------

1. ↑
2. ↑  Glendenning, Barry: Chelsea 0 - 0 Stuttgart (Agg: 1-0) *The Guardian*.  9.4.2004. Viitattu 25.5.2022.
3. ↑  Hamburger SV - VfB Stuttgart, May 8, 2004 *transfermarkt.com*. Transfermarkt GmbH & Co. KG. Viitattu 25.5.2022.
4. 1 2 3  Harding, Jonathan: The last German goal scorer: Stuttgart striker Mario Gomez retires *dw.com*.  29.6.2020. Deutsche Welle.
5. ↑  German Media Names Gomez Soccer Player of the Year *dw.com*.  8.8.2007. Deutsche Welle. Viitattu 25.5.2022.
6. ↑  Bayern München lisäsi hyökkäyskapasiteettiaan ennätyshankinnalla  26.5.2009. MTV3.fi. Viitattu 27.5.2009. (suomeksi)
7. ↑  Bundesliga 2010/2011 » Top Scorer *worldfootball.net*. HEIM:SPIEL Medien GmbH & Co. KG. Viitattu 25.5.2022.
8. ↑  Gomez commits to future at Bayern *uefa.com*.  4.4.2012. UEFA. Viitattu 25.5.2022.
9. ↑  Seaman-Höschele, Felix: Gomez breathing down Mandzukic's neck *bundesliga.com*.  11.12.2012. DFL Deutsche Fußball Liga GmbH. Viitattu 25.5.2022.
10. ↑  Bayern striker Mario Gomez undergoes ankle surgery *ndtv.com*.  7.8.2012. NDTV Convergence Limited. Viitattu 25.5.2022.
11. ↑  Mayer-Lodge, Christopher: Mario Gomez: the stats don't lie *bundesliga.com*.  25.1.2013. DFL Deutsche Fußball Liga GmbH. Viitattu 25.5.2022.
12. ↑  Bayern Munich sells Mario Gomez to Fiorentina *cbs.ca*.  8.7.2013. CBC. Viitattu 25.5.2022.
13. ↑  Mario Gomez: 10 things on VfB Stuttgart's legendary striker *bundesliga.com*.  30.6.2020. DFL Deutsche Fußball Liga GmbH. Viitattu 25.5.2022.
14. ↑  Beresford, Chloe: Mario Gomez named joint Coppa Italia capocannoniere *violanation.com*.  22.5.2015. Vox Media. Viitattu 25.5.2022.
15. ↑  Todd, Oliver: Mario Gomez signs for Besiktas on loan from Fiorentina with permanent deal option *dailymail.co.uk*.  30.7.2015. Daily Mail. Viitattu 25.5.2022.
16. ↑  Stevens, Samuel: Mario Gomez announces he will not renew Besiktas loan deal after failed Turkish coup despite 'fantastic year' *independent.co.uk*.  20.7.2016. The Independent. Viitattu 25.5.2022.
17. ↑  Mario Gomez: Germany striker shuns Turkey, citing political instability *cnn.com*.  21.7.2016. CNN. Viitattu 25.5.2022.
18. ↑  Wolfsburg sign Gomez from Fiorentina *beinsports.com*.  17.8.2016. beIN Media Group. Viitattu 25.5.2022.
19. ↑  Mario Gomez returns to Stuttgart *eurosport.com*.  22.12.2017. Eurosport. Viitattu 25.5.2022.
20. ↑  Mario Gómez - Player profile *transfermarkt.com*. Transfermarkt GmbH & Co. KG. Viitattu 25.5.2022.
21. ↑
22. ↑
23. ↑
24. ↑
25. ↑  Euro Cup Top Scorers of All Time *sportmob.com*.  15.4.2021. SportMob. Viitattu 25.5.2022.
26. ↑  Pearson, Matt: Mario Gomez announces international retirement *dw.com*.  5.8.2018. Deutsche Welle. Viitattu 25.5.2022.

Aiheesta muualla
----------------

* Kuvia tai muita tiedostoja aiheesta **Mario Gómez** Wikimedia Commonsissa

  

Bundesliigan maalikuninkaat
1964: Seeler • 1965: Brunnenmeier • 1966: Emmerich • 1967: Emmerich & G. Müller • 1968: Löhr • 1969: G. Müller • 1970: G. Müller • 1971: Kobluhn • 1972: G. Müller • 1973: G. Müller • 1974: Heynckes & G. Müller • 1975: Heynckes • 1976: Fischer • 1977: D. Müller • 1978: D. Müller & G. Müller • 1979: K. Allofs • 1980: Rummenigge • 1981: Rummenigge • 1982: Hrubesch • 1983: Völler • 1984: Rummenigge • 1985: K. Allofs • 1986: Kuntz • 1987: Rahn • 1988: Klinsmann • 1989: T. Allofs & Wohlfarth • 1990: Andersen • 1991: Wohlfarth • 1992: Walter • 1993: Kirsten & Yeboah • 1994: Kuntz & Yeboah • 1995: Basler & Herrlich • 1996: Bobic • 1997: Kirsten • 1998: Kirsten • 1999: Preetz • 2000: Max • 2001: Barbarez & Sand • 2002: Amoroso & Max • 2003: Christiansen & Élber • 2004: Aílton • 2005: Mintál • 2006: Klose • 2007: Gekas • 2008: Toni • 2009: Grafite • 2010: Džeko • 2011: Gómez • 2012: Huntelaar • 2013: Kießling • 2014: Lewandowski • 2015: Meier • 2016: Lewandowski • 2017: Aubameyang • 2018: Lewandowski • 2019: Lewandowski • 2020: Lewandowski • 2021: Lewandowski • 2022: Lewandowski



|  |  |  |  |
| --- | --- | --- | --- |
| 

|  Saksan kokoonpanot |
| --- |
|  |
| Saksan joukkue – Jalkapallon EM-kilpailut 2008
1 Lehmann |
2 Jansen |
3 Friedrich |
4 Fritz |
5 Westermann |
6 Rolfes |
7 Schweinsteiger |
8 Frings |
9 Gómez |
10 Neuville |
11 Klose |
12 Enke |
13 Ballack |
14 Trochowski |
15 Hitzlsperger |
16 Lahm |
17 Mertesacker |
18 Borowski |
19 Odonkor |
20 Podolski |
21 Metzelder |
22 Kurányi |
23 Adler |
Valmentaja Löw

Saksan joukkue – Jalkapallon MM-kilpailut 2010
1 Neuer |
2 Jansen |
3 Friedrich |
4 Aogo |
5 Tasci |
6 Khedira |
7 Schweinsteiger |
8 Özil |
9 Kießling |
10 Podolski |
11 Klose |
12 Wiese |
13 Müller |
14 Badstuber |
15 Trochowski |
16 Lahm |
17 Mertesacker |
18 Kroos |
19 Cacau |
20 Boateng |
21 Marin |
22 Butt |
23 Gómez |
Valmentaja Löw

Saksan joukkue – Jalkapallon EM-kilpailut 2012
1 Neuer |
2 Gündoğan |
3 Schmelzer |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Wiese |
13 Müller |
14 Badstuber |
15 Bender |
16 Lahm |
17 Mertesacker |
18 Kroos |
19 Götze |
20 Boateng |
21 Reus |
22 Zieler |
23 Gómez |
Valmentaja Löw

Saksan joukkue – Jalkapallon EM-kilpailut 2016
1 Neuer |
2 Mustafi |
3 Hector |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Draxler |
12 Leno |
13 Müller |
14 Can |
15 Weigl |
16 Tah |
17 Boateng |
18 Kroos |
19 Götze |
20 Sané |
21 Kimmich |
22 ter Stegen |
23 Gómez |
Valmentaja Löw

Saksan joukkue – Jalkapallon MM-kilpailut 2018
1 Neuer |
2 Plattenhardt |
3 Hector |
4 Ginter |
5 Hummels |
6 Khedira |
7 Draxler |
8 Kroos |
9 Werner |
10 Özil |
11 Reus |
12 Trapp |
13 Müller |
14 Goretzka |
15 Süle |
16 Rüdiger |
17 Boateng |
18 Kimmich |
19 Rudy |
20 Brandt |
21 Gündoğan |
22 Ter Stegen |
23 Gómez |
Valmentaja Löw

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |